
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

      Privind aprobarea RAPORTULUI CONSULTĂRII şi INFORMĂRII PUBLICULUI nr. 13889 din 05.06.2013
privind documentaţia P.U.Z., şi aprobarea Planului Urbanistic Zonal   

”CONSTRUIRE HALĂ PRODUCŢIE CONFECŢII TEXTILE PARTER, CORP ADMINISTRATIV P+1E, CENTRALĂ AER COMPRIMAT /VACUUM, PUŢ FORAT, ÎMPREJMUIRE TEREN“  -  Focşani, extravilan, T.22, P.62, LOT1.
       Consiliul local al municipiului Focşani, judeţul Vrancea, întrunit în şedinţă ordinară:
 - analizând Proiectul de hotărâre iniţiat de Primarul municipiului Focşani,  raportul  Serviciului urbanism , înregistrat la nr. 34231 / 17.07.2013, prin care se propune aprobarea RAPORTULUI CONSULTĂRII şi INFORMĂRII PUBLICULUI nr. 13889 din 05.06.2013 privind documentaţia P.U.Z., şi aprobarea Planului Urbanistic Zonal ”CONSTRUIRE HALĂ PRODUCŢIE CONFECŢII TEXTILE PARTER, CORP ADMINISTRATIV P+1E, CENTRALĂ AER COMPRIMAT/VACUUM, PUŢ FORAT, ÎMPREJMUIRE TEREN“  -  Focşani, extravilan, T.22, P.62, LOT1;
- vazând avizul favorabil al Comisiei tehnice de amenajarea teritoriului şi urbanism nr. 1 din 12 iulie 2013, Certificatul de urbanism nr. 299 din 24.04.2013;
        - vazând avizul favorabil al Comisiei de urbanism şi agricultură;

        - având în vedere prevederile art. 6) alin.(2) din REGULAMENTUL de informare     şi consultare a publicului cu privire la elaborarea sau revizuirea planurilor de amenajare 

a teritoriului şi de urbanism din municipiul Focşani, aprobat prin Hotărârea Consiliului Local nr. 239/2011;

           - în conformitate cu prevederile art.56 şi ale anexei nr.1 din Legea nr. 350 / 2001 privind amenajarea teritoriului şi urbanismul, cu modificările şi completările ulterioare, şi ale Hotărârii Guvernului României nr.525/1996, pentru aprobarea Regulamentului General de Urbanism, republicată, cu modificările şi completările ulterioare;
         - în baza art.36 alin. (1) şi (2) lit. (c), alin (5) lit. (c) , art. 127 şi în temeiul art.45 alin (2) lit.e din Legea nr. 215/ 2001 privind administraţia publică locală, republicată.
HOTĂRĂŞTE :

          Art. 1. Se aprobă RAPORTUL CONSULTĂRII şi INFORMĂRII PUBLICULUI nr. 13889 din 05.06.2013 privind documentaţia P.U.Z., conform  anexei nr.1 care face parte integrantă din prezenta hotărâre.
Art. 2. Aprobarea  Planului Urbanistic Zonal ”CONSTRUIRE HALĂ PRODUCŢIE CONFECŢII TEXTILE PARTER, CORP ADMINISTRATIV P+1E, CENTRALĂ AER COMPRIMAT/VACUUM, PUŢ FORAT, ÎMPREJMUIRE TEREN“  -  Focşani, extravilan, T.22, P.62, LOT1, conform  anexelor nr. 2 (REGULAMENT LOCAL DE URBANISM), nr. 3 (PLAN REGLEMENTĂRI URBANISTICE) şi nr. 4 (PLAN REŢELE TEHNICO-EDILITARE) care fac parte integrantă din prezenta hotărâre, şi având durata de valabilitate de 5 ani de la data prezentei.
          Art. 3. Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului municipiului Focşani, care va asigura executarea acesteia prin Direcţia tehnică .
PREŞEDINTE DE ŞEDINŢĂ,

Ionuţ MERSOIU
                                                                                                     CONTRASEMNEAZĂ,
                                                                                              Secretarul Municipiului Focşani

                                                                                                  Eduard Marian CORHANA

